钦定古今图书集成/历象汇编/岁功典/第062卷 > 《农政全书》 > 农事占候
## 钦定古今图书集成/历象汇编/岁功典/第062卷 > 《农政全书》 > 农事占候

七月秋莳到秋，六月秋便罢休。　朝立秋，暮飕飕。夜
立秋，热到头。　立秋日天晴，万物少得成熟，小雨吉，
大雨主伤禾。《齐民要术》云：“晴主岁稔。”未知孰是。　有
雷损晚稻。谚云：“秋霹雳，损晚谷。”大抵秋后雷多，晚稻
少收。非但忌此日，　喜西南风，主田禾倍收。谚云：“三
日三石，四日四石。”　七月有雨名洗车雨，主八月有
蓼花。谚云：“七月七无洗车，八月八无蓼花。”